Lapēnrantas "SaiPa"
Lapēnrantas "SaiPa" ir profesionāla hokeja komanda, kas bāzēta Lapēnrantā, Somijā, un spēlē SM līgā. Komanda dibināta 1948. gadā, tās augstākais sasniegums ir 1965.—66. gada sezonā izcīnītās bronzas medaļas. Kopš 2011. gada kluba rindās spēlē latviešu uzbrucējs Roberts Jekimovs. 1997.—98. un 1998.—99. gada sezonas kluba sastāvā aizvadīja Aleksandrs Macijevskis, 2001.—02. gada sezonā 10 spēles "SaiPa" aizvadīja Igors Bondarevs, bet 2002.—03. gada sezonu komandā aizvadīja Aigars Cipruss.